CELEX: 62009CA0327
Language: sk
Date: 2011-04-14 00:00:00
Title: Vec C-327/09: Rozsudok Súdneho dvora (tretia komora) zo 14. apríla 2011 (návrh na začatie prejudiciálneho konania, ktorý podal Bayerischer Verwaltungsgerichtshof — Nemecko) — Mensch und Natur AG/Freistaat Bayern [Článok 249 štvrtý odsek ES — Akty inštitúcií — Rozhodnutie Komisie určené jednotlivcovi — Nariadenie (ES) č. 258/97 — Nová potravina a nová prídavná látka — Rozhodnutie 2000/196/ES —  „Stevia rebaudiana Bertoni: rastliny a sušené listy“ — Zamietnutie žiadosti o vydanie povolenia na uvedenie na trh — Účinky vo vzťahu k inej osobe, než je osoba, ktorej je určené]

18.6.2011   
            
            
               SK
            
            
               Úradný vestník Európskej únie
            
            
               C 179/4
            
         Rozsudok Súdneho dvora (tretia komora) zo 14. apríla 2011 (návrh na začatie prejudiciálneho konania, ktorý podal Bayerischer Verwaltungsgerichtshof — Nemecko) — Mensch und Natur AG/Freistaat Bayern
   (Vec C-327/09) (1)
   
   (Článok 249 štvrtý odsek ES - Akty inštitúcií - Rozhodnutie Komisie určené jednotlivcovi - Nariadenie (ES) č. 258/97 - Nová potravina a nová prídavná látka - Rozhodnutie 2000/196/ES - „Stevia rebaudiana Bertoni: rastliny a sušené listy“ - Zamietnutie žiadosti o vydanie povolenia na uvedenie na trh - Účinky vo vzťahu k inej osobe, než je osoba, ktorej je určené)
   2011/C 179/04
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bayerischer Verwaltungsgerichtshof
   
      Účastníci konania pred vnútroštátnym súdom
   
   
      Žalobkyňa: Mensch und Natur AG
   
      Žalovaná: Freistaat Bayern
   
      Predmet veci
   
   Návrh na začatie prejudiciálneho konania — Bayerischer Verwaltungsgerichtshof — Výklad článku 249 štvrtého odseku ES a rozhodnutia Komisie 2000/196/ES z 22. februára 2000 o zamietnutí žiadosti o vydanie povolenia na uvedenie „Stevia rebaudiana Bertoni: rastliny a sušené listy“ na trh ako novej potraviny alebo novej prídavnej látky v súlade s nariadením Európskeho parlamentu a Rady č. 258/97 (Ú. v. ES L 61, s. 14) — Rozhodnutie Komisie určené jednotlivcovi — Účinok vo vzťahu k inej osobe, než je osoba, ktorej je určené
   
      Výrok rozsudku
   
   Rozhodnutie Komisie prijaté na základe článku 7 nariadenia (ES) č. 258/97 Európskeho parlamentu a Rady z 27. januára 1997 o nových potravinách a nových prídavných látkach, ktorým sa zamieta uvedenie potraviny alebo prídavnej látky na trh Únie, nie je záväzné pre iné osoby, než sú osoby, ktoré toto rozhodnutie označuje za osoby, ktorým je určené. Príslušné orgány daného členského štátu sú naproti tomu povinné overiť, či výrobok uvádzaný na území tohto členského štátu na trh, ktorého vlastnosti zrejme zodpovedajú vlastnostiam výrobku, ktorý je predmetom tohto rozhodnutia Komisie, je novou potravinou alebo novou prídavnou látkou v zmysle článku 1 ods. 2 tohto nariadenia a prípadne musia uložiť dotknutej osobe povinnosť dosiahnuť súlad s ustanoveniami uvedeného nariadenia.
   
      (1)  Ú. v. EÚ C 282, 21.11.2009.